作者:孟賓於
標題:句
內容:遠樹連沙靜，閑舟入浦遲。簾垂群吏散，苔長訟庭閑。去年曾折處，今日又垂條。早知落處隨疏雨，悔得開時順暖風。千家簾幕春空在，幾處樓臺月自明。臘雪化為流水去，春風吹出好山來。昔日聲塵喧洛下，近年詩句滿江南。匝地人家憑檻見，遠山秋色捲簾看。（《永州法華寺高軒》，蟾宮空手下，澤國更誰來。水國二親應探榜，龍門三月又傷春。仙鳥卻回空說夢，清朝未達自嫌身。失意從他桃李春，嵩陽經過歇行塵。雲僧不見城中事，問是今年第幾人。因逢日者教重應，忍被雲僧勸卻歸。（賓於應舉，